Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 115

d) elõrelátott túlterhelési körülmények ne vezessenek veszélyes helyzethez. Amennyiben a berendezésekre és védelmi rendszerekre vonatkozó, jelen paragrafusban hivatkozott kockázatokat egészben vagy részben más rendelet tartalmazná, az ilyen berendezésekre és védelmi rendszerekre és kockázatra nézve a jelen rendelet alkalmazása az irányadó. 2002/22. szám 1.2.8. A berendezések túlterhelése Már a tervezési fázisban el kell kerülni a berendezések veszélyes túlterhelését beépített mérõ, szabályozó és vezérlõ eszközökkel, úgymint: túláramkapcsolók, hõmérsékletkorlátozók, differenciál nyomáskapcsolók, áramlásmérõk, idõrelék, sebességszabályozók és/vagy hasonló megfigyelõ berendezések. 1.2.9. Nyomásálló tokozás rendszerek Ha azokat a részeket, melyek a robbanásveszélyes környezet gyújtását okozhatják, tokozásba helyezik, intézkedéseket kell tenni annak biztosítására, hogy a tokozás ellenálljon a robbanókeverék belsõ robbanása során kifejtett nyomásnak, és megakadályozza a robbanás átterjedését a tokozást körülvevõ robbanásveszélyes környezetre. 1.3. Potenciális gyújtóforrások 1.3.1. Különféle gyújtóforrásokból származó veszélyek Nem alakulhatnak ki olyan potenciális gyújtóforrások, mint szikrák, lángok, villamos ívek, magas felületi hõmérsékletek, akusztikus energia felszabadulások, optikai sugárzások, elektromágneses hullámok vagy más gyújtóforrások. 1.3.2. Sztatikus elektromosságból származó veszélyek Megfelelõ intézkedésekkel el kell kerülni a veszélyes kisüléseket elõidézni képes elektrosztatikus feltöltõdéseket. 1.3.3. Kóboráramból és szivárgóáramból származó veszélyek Meg kell akadályozni, hogy egy berendezés vezetõrészeiben olyan kóboráramok és szivárgóáramok keletkezzenek, amelyek például veszélyes korrózió képzõdését, a felület túlmelegedését vagy gyújtást elõidézni képes szikrák keletkezését teszik lehetõvé. 1.3.4. Túlmelegedésbõl származó veszély Már a tervezési stádiumban el kell kerülni (amennyiben lehet) például a forgás közben kontaktusba kerülõ anyagok és részek súrlódásából vagy ütésébõl, vagy idegen testek bejutásából származó túlmelegedést. 1.3.5. Nyomáskiegyenlítésekbõl származó veszélyek A berendezéseket és védelmi rendszereket úgy kell megtervezni vagy integrált mérõ, vezérlõ és szabályozó eszközökkel felszerelni, hogy az azokból származó nyomáskiegyenlítések ne okozzanak gyújtást elõidézõ lökéshullámokat vagy kompressziót. 1.4. Külsõ zavaró hatásoknak tulajdonítható veszélyek 1.4.1. A berendezéseket és védelmi rendszereket oly módon kell tervezni és legyártani, hogy teljes biztonsággal betölthessék tervezett feladatukat, még változó környezeti feltételek, túlfeszültség, nedvesség, rezgés, szennyezõdés és más külsõ hatások mellett is, a gyártó által meghatározott üzemelési feltételek figyelembevételével. 1.4.2. A berendezésrészeknek alkalmazkodniuk kell a tervezett mechanikai és hõmérsékleti igénybevételekhez és ellenállniuk kell a meglévõ vagy elõreláthatóan elõforduló anyagok agresszív hatásának. 1.5. A biztonságot elõsegítõ berendezésekre vonatkozó elõírások 1.5.1. A biztonsági készülékeknek a mûködéshez szükséges mérõ és/vagy vezérlõ készülékektõl függetlenül kell mûködniük. Amennyire lehetséges, a biztonsági készülék meghibásodását meglehetõsen gyorsan fel kell deríteni a megfelelõ mûszaki eszközök segítségével annak érdekében, hogy veszélyes helyzet csak nagyon kis valószínûséggel lépjen fel. Általában a hibákkal szembeni biztonság elvét kell alkalmazni. Általános szabály, hogy a biztonsági utasításoknak közvetlenül az érintett vezérlõ szerkezetekre kell hatniuk, közbensõ szoftver parancs nélkül. 1.5.2. A biztonsági berendezések meghibásodása esetén a berendezéseket és/vagy védelmi rendszereket a lehetõségekhez képest biztonságos állapotba kell hozni. 1.5.3. A biztonsági berendezések vészleállító rendszereit a lehetõségekhez képest fel kell szerelni újraindítást gátló reteszekkel. Új indítóparancs csak akkor gyakorolhat hatást a normál mûködésre, ha az újraindítást gátló reteszeket elõzõleg szándékosan visszaállították. 1.5.4. Vezérlõ és kijelzõ egységek Ha vezérlõ és kijelzõ egységeket használnak, azokat az ergonómiai elveknek megfelelõen kell tervezni annak érdekében, hogy a robbanásveszélyt illetõen a lehetõ legnagyobb üzemelési biztonságot lehessen elérni. 1.5.5. Robbanásvédelemre szánt, mérési funkcióval rendelkezõ berendezésekre alkalmazandó követelmények A mérési funkcióval rendelkezõ berendezéseket az elõrelátható mûködési követelményeknek és speciális felhasználási feltételeiknek megfelelõen kell tervezni és legyártani, éspedig oly mértékben, amennyire érintik a robbanásveszélyes térben használt készülékeket. 1.5.6. Szükség esetén a mérési funkcióval rendelkezõ berendezések leolvasási pontossága és üzemeltethetõsége ellenõrizhetõ legyen. 1.5.7. A mérési funkcióval rendelkezõ berendezések tervezése során olyan biztonsági tényezõvel kell számolni, amely biztosítja, hogy a riasztási küszöb kellõen messze legyen a felügyelt légtér robbanási és/vagy gyulladási határaitól, a berendezés mûködési feltételeit és a mérési rendszer esetleges eltéréseit figyelembe véve. 1.5.8. Számítógép szoftver alkalmazásából adódó kockázatok Számítógéppel vezérelt berendezések, védelmi rendszerek és biztonsági készülékek esetében már a tervezés során különösen számolni kell a programban elõforduló hibákból eredõ kockázatokkal. 2002/22. szám 1.6. A rendszer biztonsági követelményeinek figyelembevétele 1.6.1. A tervezett mûködési feltételektõl eltérõen, automatikusan mûködõ folyamatokba beépített berendezéseket és védelmi rendszereket kézi úton is ki lehessen kapcsolni, amennyiben ez nem veszélyezteti a biztonságot. 1.6.2. Amennyiben a vészleállító rendszert mûködésbe kell hozni, a felhalmozott energiákat a lehetõ leggyorsabban és a legbiztonságosabb módon disszipálni vagy izolálni kell úgy, hogy azok többé ne képezzenek veszélyforrást. Ez nem vonatkozik az elektrokémiailag tárolt energiára. 1.6.3. Táplálás meghibásodásából származó veszélyek Azoknál a berendezéseknél és védelmi rendszereknél, amelyeknél a táplálás meghibásodása járulékos veszélyek továbbterjedését okozhatja, fenn kell tartani a berendezés biztonságos mûködési állapotát függetlenül a berendezés többi részétõl. 1.6.4. Csatlakozások okozta kockázatok A berendezéseket és védelmi rendszereket a megfelelõ kábel- és védõcsõ-bevezetõkkel kell felszerelni. Amennyiben a berendezéseket és védelmi rendszereket más berendezésekkel és védelmi rendszerekkel kombinált használatra szánták, az átvezetésnek biztonságosnak kell lennie. 1.6.5. A készülék részét képezõ riasztóberendezés elhelyezése Amennyiben a berendezés vagy védelmi rendszer robbanásveszélyes tér kialakulásának megfigyelésére szánt észlelõ vagy riasztókészülékkel rendelkezik, csatolni kell a készülékek megfelelõ helyeken történõ felszereléséhez szükséges utasításokat.

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes